b'\n_START_ARTICLE_\nAkrapovi\xc4\x8d\n_START_SECTION_\nMoto segment\n_START_PARAGRAPH_\nIgor Akrapovi\xc4\x8d je med svojo tekmovalno kariero zaradi pomanjkanja izpu\xc5\xa1nih sistemov visoke kakovosti na trgu izdelal lastnega. Takega, ki bi zadostoval njegovim potrebam. Jeklo je zamenjal z materiali, kot so ogljikova karbonska vlakna in titan. Zaradi visoke rasti prodaje je kmalu raz\xc5\xa1iril proizvodne zmogljivosti. Leta 1993 so na testiranjih pri Kawasakiju ugotovili, da je Akrapovi\xc4\x8dev izpu\xc5\xa1ni sistem veliko bolj\xc5\xa1i od tovarni\xc5\xa1kega, zato se je za\xc4\x8del uporabljati tudi v moto\xc5\xa1portih. Leta 1997 so pri Akrapovi\xc4\x8du izdelali poseben stroj za oblikovanje titana. Pri Akrapovi\xc4\x8du so veliko vla_NEWLINE_gali v razvoj in posodabljanje proizvodnje. Za\xc4\x8deli so tudi z uporabo ra\xc4\x8dunalnikov in s tridimenzionalnim na\xc4\x8drtovanjem izpu\xc5\xa1nih sistemov. Zaradi pomanjkanja prostorov so proizvodnjo preselili v 3000 m\xc2\xb2 velik prostor. Spremenili pa so tudi ime, ki je bilo do takrat Skorpion. Preimenovali so se v Akrapovi\xc4\x8d. Leta 2002 je za\xc4\x8del Akrapovi\xc4\x8d izpu\xc5\xa1ne sisteme dobavljati tudi ekipam, ki tekmujejo v Moto GP. Dobavljati so za\xc4\x8deli ekipi iz Kawasakija in Aprilije._NEWLINE_Znamka Akrapovi\xc4\x8d je prejela ve\xc4\x8d nagrad nagrad Najbolj\xc5\xa1a znamka (Motor Sport Aktuell Magazine Best Brand 2009, Sport Auto Best Brand 2010, PS Magazine Best Brand 2010, Motorrad Magazine Best Brand 2010).\n_START_SECTION_\nAvtomobilski segment\n_START_PARAGRAPH_\nLeta 2004 se je podjetje za\xc4\x8delo ukvarjati z izdelavo izpu\xc5\xa1nih sistemov za avtomobile. S svojimi izku\xc5\xa1njami iz motociklisti\xc4\x8dnega segmenta so se hitro zna\xc5\xa1li tudi v avtomobilisti\xc4\x8dnem segmentu in kmalu dobili naziv za najbolj\xc5\xa1o znamko za izpu\xc5\xa1ne sisteme v avtomobilski industriji. Sistemi so veliko la\xc5\xbeji od tovarni\xc5\xa1kih, bolj\xc5\xa1i materiali, ter seveda ve\xc4\x8d konjev in navora. Trudijo se da bi ve\xc4\x8dino izpu\xc5\xa1nih sistemov izdelovali za prvo tovarni\xc5\xa1ko vgradnjo, to \xc5\xbee delajo za BMW in Audi. Podjetje sedaj izdeluje izpu\xc5\xa1ne sisteme za ve\xc4\x8dino \xc5\xa1portnih vozil kot so Audi, Ford, Mini, VW, Mercedes in BMW, ter tako dobro tr\xc5\xbei svoje izdelke. Na tem podro\xc4\x8dju bele\xc5\xbei veliko letno rast. V podjetju je sedaj zaposlenih okoli 600 ljudi. Zaradi pomanjkanja prostora je podjetje kupilo prostore v \xc4\x8crnomlju, tako da se bo \xc5\xa1irjenje podjetja nadaljevalo. Na novi lokacijo pa se planira zaposliti, do leta 2016 \xc5\xa1e pribli\xc5\xbeno 500 novih ljudi. Proizvodnja pa naj bi se selila do konca leta 2014. V Ivan\xc4\x8dni Gorici naj bi ostal vodilni kader, prototipna in razvojna delavnica, medtem ko pa se bo proizvodnja kon\xc4\x8dnih proizvodov kompletno preselila.'